Breaking: ʼDBS ಬ್ಯಾಂಕ್ʼನೊಂದಿಗೆ ʼಲಕ್ಷ್ಮಿ ವಿಲಾಸ್ ಬ್ಯಾಂಕ್ʼ ವಿಲೀನ: RBI ಪ್ರಸ್ತಾವಕ್ಕೆ ʼಸಂಪುಟʼದಿಂದ ಅನುಮೋದನೆ ನವದೆಹಲಿ: ಲಕ್ಷ್ಮಿ ವಿಲಾಸ್ ಬ್ಯಾಂಕ್ ಎಲ್ ವಿಬಿ ಅನ್ನು ಡಿಬಿಎಸ್ ಬ್ಯಾಂಕ್ ಇಂಡಿಯಾದೊಂದಿಗೆ ವಿಲೀನ ಮಾಡಲು ಕೇಂದ್ರ ಸಚಿವ ಸಂಪುಟ ವು ಬುಧವಾರ ಅನುಮೋದನೆ ನೀಡಿದೆ. ಭಾರತೀಯ ರಿಸರ್ವ್ ಬ್ಯಾಂಕ್ ನವೆಂಬರ್ 17ರಂದು 94 ವರ್ಷದ ಸಾಲದಾತರನ್ನ ಸಿಂಗಪುರದ ಡಿಬಿಎಸ್ ಬ್ಯಾಂಕ್ʼನೊಂದಿದೆ ವಿಲೀನ ಮಾಡಲು ಪ್ರಸ್ತಾಪಿಸಲಾಗಿತ್ತು. ಅದ್ರಂತೆ, ವಿಲೀನದ ಭಾಗವಾಗಿ, DBIL 2,500 ಕೋಟಿಯ ಹೊಸ ಬಂಡವಾಳವನ್ನ LVBಗೆ ಸೇರಿಸಲಿದೆ. ನವೆಂಬರ್ 17ರಂದು ಕೇಂದ್ರ ಬ್ಯಾಂಕ್ ಲಕ್ಷ್ಮಿ ವಿಲಾಸ್ ಬ್ಯಾಂಕನ್ನ ಒಂದು ತಿಂಗಳ ಮೊರಟೋರಿಯಂನ ಅಡಿಯಲ್ಲಿ ಇರಿಸಿದ್ದು, ಅದರ ಬೋರ್ಡ್ ಸೂಪರ್ ಸೆಡ್ ಮಾಡಿ ಮತ್ತು ಪ್ರತಿ ಠೇವಣಿದಾರನ ಮೇಲೆ 25,000ರಂತೆ ವಿತ್ ಡ್ರಾ ಮೀತಿ ನೀಡಿತ್ತು. ಈ ವಿಲೀನದಿಂದ ಠೇವಣಿದಾರರಿಂದ ಠೇವಣಿ ಹಿಂತೆಗೆತಕ್ಕೆ ಸಂಬಂಧಿಸಿದಂತೆ ಯಾವುದೇ ನಿರ್ಬಂಧಗಳು ಇರುವುದಿಲ್ಲ ಎಂದು ಕೇಂದ್ರ ಸಚಿವ ಪ್ರಕಾಶ್ ಜಾವಡೇಕರ್ ಹೇಳಿದ್ದಾರೆ. ವಿಶ್ಲೇಷಕರು ಮತ್ತು ಜಾಗತಿಕ ಕ್ರೆಡಿಟ್ ರೇಟಿಂಗ್ ಏಜೆನ್ಸಿಗಳು ಆರ್ ಬಿಐನ ಈ ಕ್ರಮವನ್ನು ಶ್ಲಾಘಿಸಿದ್ದು, ಎರಡೂ ಪಕ್ಷಗಳಿಗೆ ಲಾಭವಾಗಲಿದೆ ಎಂದು ಹೇಳಿದ್ದಾರೆ. ಎಲ್ ವಿಬಿಗೆ ಸಂಭಾವ್ಯ ದಾವೆದಾರರನ್ನ ಪರಿಗಣಿಸುವಾಗ, ಆರ್ ಬಿಐ ಡಿಬಿಐಎಲ್ʼನ ಆರೋಗ್ಯಕರ ಬ್ಯಾಲೆನ್ಸ್ ಶೀಟ್ ಮತ್ತು ಬಂಡವಾಳೀಕರಣವನ್ನ ಗಣನೆಗೆ ತೆಗೆದುಕೊಂಡಿತು ಎಂದು ನಾವು ನಂಬಿದ್ದೇವೆ ಎಂದು ಎಸ್ ಅಂಡ್ ಪಿ ಹೇಳಿದೆ. 2014ರಲ್ಲಿ ಕೇಂದ್ರೀಯ ಬ್ಯಾಂಕ್ ವಿದೇಶಿ ಬ್ಯಾಂಕ್ʼಗಳು ಸಂಪೂರ್ಣ ಸ್ವಾಮ್ಯದ ಅಂಗಸಂಸ್ಥೆಯೊಂದನ್ನ ಸ್ಥಾಪಿಸಲು ಅನುಮತಿ ನೀಡಿದ ನಂತರ ಬ್ಯಾಂಕಿಂಗ್ ಪರವಾನಗಿಯನ್ನ ಪಡೆದ ಮೊದಲ ವಿದೇಶಿ ಬ್ಯಾಂಕ್ ಡಿಬಿಎಸ್ ಆಗಿತ್ತು. ಭಾರತದಲ್ಲಿ ತನ್ನ ಭೌತಿಕ ಹೆಜ್ಜೆ ಗುರುತನ್ನ ಹೆಚ್ಚಿಸಲು ಡಿಬಿಎಸ್ ಡಿಜಿಟಲ್ ಸಾಮರ್ಥ್ಯವನ್ನ ಬಳಸುವ ಸಾಧ್ಯತೆ ಯಿದ್ದು, ಉದ್ದೇಶಿತ ಒಪ್ಪಂದವು ಡಿಬಿಎಸ್ ನ ಭಾರತೀಯ ಆಸ್ತಿಗಳಲ್ಲಿ 3040 ರಷ್ಟು ಏರಿಕೆಗೆ ಕಾರಣವಾಗಬಹುದು ಎಂದು ಜೆಪಿಮೋರ್ಗನ್ ವಿಶ್ಲೇಷಕರಾದ ಹರ್ಷವರ್ಧನ್ ಮೋದಿ ಮತ್ತು ಸೌರಭ್ ಕುಮಾರ್ ಹೇಳಿದ್ದಾರೆ. ನಾವು LVBಯ ಶಾಖೆಗಳನ್ನು ವಿದೇಶಿ ಖರೀದಿದಾರರಿಗೆ ಅತ್ಯಂತ ಹೆಚ್ಚು ಉಳಿಕೆ ಆಸ್ತಿಎಂದು ಪರಿಗಣಿಸುತ್ತೇವೆ ಮತ್ತು ಮಾರುಕಟ್ಟೆಯ ಒಳನುಸುಳುವಿಕೆಯನ್ನ ಇನ್ನಷ್ಟು ಆಳಕ್ಕೆ ತರುವ ಸಿದ್ಧ ವೇದಿಕೆ ಇದು DBS ನ ಪ್ರಮುಖ ಆಕರ್ಷಣೆಯಾಗಿದೆ ಎಂದು ನಂಬುತ್ತೇವೆ ಎಂದು ಫಿಚ್ ರೇಟಿಂಗ್ಸ್ ಹೇಳಿದೆ. ನಿಯಂತ್ರಕರು 2019ರ ಸೆಪ್ಟೆಂಬರ್ ನಲ್ಲಿ ಎಲ್ ವಿಬಿಯನ್ನ ಪ್ರಾಂಪ್ಟ್ ತಿದ್ದುಪಡಿ ಕ್ರಿಯೆಯ ಅಡಿಯಲ್ಲಿ ಇರಿಸಿದ್ದರು. ಸಾಲದಾತರು ಸೆಪ್ಟೆಂಬರ್ 2020ಕ್ಕೆ ಕೊನೆಗೊಂಡ ಎರಡನೇ ತ್ರೈಮಾಸಿಕದಲ್ಲಿ ಕೆಟ್ಟ ಸಾಲಗಳು ಮತ್ತು ನಿಬಂಧನೆಗಳ ಹೆಚ್ಚಳದಿಂದಾಗಿ ಅದರ ನಿವ್ವಳ ನಷ್ಟವನ್ನ 397 ಕೋಟಿ ಎಂದು ಈ ಹಿಂದೆ ವರದಿ ಮಾಡಿದ್ದರು. ಸೆಪ್ಟೆಂಬರ್ 25ರಂದು ಬ್ಯಾಂಕಿನ ಷೇರುದಾರರು ಮಂಡಳಿಯ ಏಳು ಸದಸ್ಯರನ್ನ ಅಂದಿನ ಎಂಡಿ ಮತ್ತು ಸಿಇಒ ಎಸ್ ಸುಂದರ್ ಸೇರಿದಂತೆ ಏಳು ಮಂದಿ ಸದಸ್ಯರನ್ನ ಮತಕ್ಕೆ ಹಾಕಿದ್ದರು. ಸೆಪ್ಟೆಂಬರ್ 27ರಂದು ಆರ್ ಬಿಐ ಮೂವರು ಸ್ವತಂತ್ರ ನಿರ್ದೇಶಕರಾದ ಮೀತಾ ಮಖಾನ್, ಶಕ್ತಿ ಸಿನ್ಹಾ ಮತ್ತು ಸತೀಶ್ ಕುಮಾರ್ ಕಾಲ್ರಾ ಅವರನ್ನ ಒಳಗೊಂಡ ಸಿಒಡಿಯನ್ನು ನೇಮಿಸಿತ್ತು. ಹೊಸ ಚಿಲ್ಲರೆ ಮತ್ತು ಸಣ್ಣ ಮತ್ತು ಮಧ್ಯಮ ಗಾತ್ರದ ಗ್ರಾಹಕರನ್ನು ಸೇರಿಸುವ ಮೂಲಕ ಈ ವಿಲೀನವು ಭಾರತದಲ್ಲಿ DBS ನ ವ್ಯಾಪಾರ ಸ್ಥಾನವನ್ನು ಬಲಪಡಿಸಲಿದೆ ಎಂದು ಮೂಡೀಸ್ ಹೇಳಿದೆ.